แบงก์กรุงศรีลดดอกเบี้ยเงินกู้0.25%
กรุงศรีช่วยลูกค้า ประกาศลดอัตราดอกเบี้ยเงินกู้ MLR 0.25%
12 พ.ย. 2562

กรุงศรีช่วยลูกค้า ประกาศลดอัตราดอกเบี้ยเงินกู้ MLR 0.25%
นายเซอิจิโระ อาคิตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา เปิดเผยว่า ธนาคารพร้อมให้ความช่วยเหลือลูกค้าธนาคารและตอบสนองทิศทางดอกเบี้ยนโยบายของภาครัฐ โดยได้ปรับลดอัตราดอกเบี้ยเงินให้สินเชื่อลูกค้ารายใหญ่ชั้นดี ประเภทเงินกู้แบบมีระยะเวลา (MLR) ลง 0.25% เหลือ 6.35% ต่อปี จากเดิม 6.60% ต่อปี เพื่อแบ่งเบาภาระต้นทุนทางการเงินของลูกค้าธุรกิจ ท่ามกลางความท้าทายในสภาวะเศรษฐกิจปัจจุบัน
ด้านอัตราดอกเบี้ยเงินฝาก ธนาคารได้ปรับลดอัตราดอกเบี้ยเงินฝากสำหรับลูกค้านิติบุคคลลง 0.05% - 0.35% โดยไม่ส่งผลกระทบต่อลูกค้าบุคคลธรรมดาและลูกค้านิติบุคคลที่ไม่แสวงหากำไร
ทั้งนี้ อัตราดอกเบี้ยเงินให้สินเชื่อลูกค้ารายใหญ่ชั้นดี ประเภทเงินกู้แบบมีระยะเวลา (MLR) และอัตราดอกเบี้ยเงินฝากสำหรับนิติบุคคลอัตราใหม่ จะมีผลตั้งแต่วันที่ 12 พ.ย. 2562 เป็นต้นไป